A Yahoo! feladja a keresõversenyt
A Yahoo! Inc. kapitulált a Google-el szemben a internetes keresõk piacának dominanciájáért folytatott küzdelemben. Susan Decker, a vállalat pénzügyi igazgatója szerint nem valószínû, hogy a jövõben komoly piaci részesedést szerezhetnének a Google-tól.
A Yahoo! céljai között nem szerepel az piacvezetõ pozíció megszerzése az internetes keresésben. Nagyon elégedettek lennének, ha megtarthatnák a jelenlegi részesedésüket - mondta Susan Decker.

A pénzügyi igazgató bejelentése jól mutatja a a Goole-el a versenyzõ cégek nehézségeit. Számos országban a Google már magáénak tudhatja a gyõzelmet, a Yahoo!-nak vagy a Microsoftnak komoly nehézségeket okoz lépést tartani a fejlesztés ütemével - adja hírül a Bloomberg. A hír hatására, szerdán 13 százalékot estek a Yahoo! részvényei.

A keresõipar az online hirdetési piac legjövedelmezõbb szegmense. A Yahoo! ezért döntõ lépésre szánta el magát: a keresõ jövedelmezõségének elõmozdítása érdekében, a keresett kifejezéshez illeszkedõ hirdetések elhelyezését tervezi. Reményeik szerint a személyre szabott reklámokra nagyobb hajlandósággal kattintanak majd a felhasználók. Az újításoktól a piaci részesedés növekedését várják - mondta Susan Decker.

Múlt év novemberében a világ internetes kereséseinek 19 százalékát bonyolította a Yahoo! a Web tracker ComScore Networks Inc. felmérése szerint. Egy évvel korábban, ez az arány 27 százalék volt. A Google részesedése 47 százalékról 60 százalékra nõtt tizenkét hónap alatt, 2005 novemberre. A Yahoo! véleménye szerint ezek az adatok nem irányadóak, mert a felmérésbõl kihagyták az ázsiai térséget, ahol õk "rendkívül erõsek".

Az 1994-ben alapított Yahoo! a honlapok egyik elsõ online katalógusa volt. A világ egyik vezetõ keresõjét üzemeltetõ cég két éve állt át saját technológiára a Google keresõrendszerérõl.
pénzügyi igazgató Google keresõ Yahoo! internetes keresõ piac